
Република Србија
АГЕНЦИЈА ЗА КВАЛИФИКАЦИЈЕ
Београд, Мајке Јевросиме 51 Број: 022-371/2026-01
Датум: 13.10.2026. године

Агенција за квалификације, Београд, Мајке Јевросиме 51, објављује:

ЈАВНИ ПОЗИВ
за прикупљање иницијалних писаних понуда за узимање у закуп пословног простора у Београду за потребе одлагањa и чувања архивске грађе Агенције за квалификације – Архивски депо

Агенција за квалификације, у оквиру претходног поступка узимања у закуп одговарајућег пословног простора у Београду за потребе одлагање и чување архивске грађе Агенције за квалификације – Архивски депо, позива сва заинтересована правна и физичка лица да у својству потенцијалног закуподавца поднесу иницијалну писану понуду.
Понуђени пословни простор потребно је да испуњава следеће услове:
· локација: Београд – највише 10 km од седишта Агенције за квалификације;
· структура, квадратура и опремљеност: пословни простор површине од 100 до 130 m2, који задовољава услове прописане Правилником о ближим условима за обезбеђење одговарајућег простора за смештај и заштиту архивске грађе и документарног мaтеријала код стваралаца архивске грађе и докуметарног материјала („Сл. гласник РС“, бр. 111/21), односно да је простор функционалан, приступачан, сув, прозрачан, заштићен од продора воде, удаљен од места отвореног пламена и простора у коме се чувају лако запаљива средства, са противпожарним или металним вратима, прозорима који добро дихтују и да су заштићени капцима или решеткама, са зидовима да су чврсти, суви, отпорни на ватру, подови равни и покривеним материјалима отпорним на хабање и лаки за одржавање, за осветљење да се користе искључиво вештачки светлосни извори који немају хемијски или фотохемијско дејство на документацију, да буде опремљен апаратом за суво гашење пожара, мерачима температуре и влажности ваздуха.
Посебни услови закупа:
· дужина трајања закупа: најмање 5 године, уз могућност продужења и уз обавезу годишњег обнављања уговора;
· могућност урачунавања у закупнину износа који би Агенција као закупац инвестирала у закупљени простор, односно могућност ослобађања плаћања закупнине за временски период који покрива евентуално улагање;

Садржина иницијалне писане понуде и докази који се уз понуду прилажу:
· назив понуђача и основни подаци из АПР-а за правна лица и предузетнике;
· адреса и ближи опис понуђеног пословног простора (структура, квадратура, опремљеност и стање у коме се налази)
· цена закупа по m2 на месечном нивоу;
· укупни трошкови редовног корићења понуђеног пословног простора на месечном и годишњем нивоу;
· могућност паркирања и број паркинг места;
· друге погодности: могућност коришћења додатног простора и сл.;
· оквирни износ евентуалних улагања на терет закуподавца ради довођења понуђеног пословног простора у функцију;
· рок у коме се може преузети у закуп понуђени простор;
· време/термин у коме се понуђени простор може разгледати и име и контакт овлашћеног лица понуђача;
Уз иницијалну понуду потребно је да понуђач достави доказ о праву својине, односно праву располагања понуђеним пословним простором.

Начин подношења понуде: Иницијалне понуде се подносе Агенцији за квалификације, писаним путем, на мејл адресу javne.nabavke@azk.gov.rs са назнаком „ПОНУДА ЗА ЗАКУП ПОСЛОВНОГ ПРОСТОРА“.

Рок за достављање понуда: 3 (три) дана од дана објављивања јавног позива на сајту Агенције за квалификације.

Лице које даје обавештења о јавном позиву: Сва обавештења о овом јавном позиву даје Мара Бозар, стручни сарадник за јавне набавке, 0117455721, javne.nabavke@azk.gov.rs
Овај јавни позив објављен је на интернет презентацији Агенције за квалификације www.azk.gov.rs.

